শোভন চট্টোপাধ্যায়
শোভন চট্টোপাধ্যায় (জন্ম ১৯৬৪) একজন ভারতীয় বাঙালি রাজনীতিবিদ। তিনি সর্বভারতীয় তৃণমূল কংগ্রেসের সদস্য এবং কলকাতার বর্তমান মহানাগরিক। কলকাতা পৌরসংস্থার ২০০০-২০০৫ তৃণমূল বোর্ডে তিনি মেয়র পারিষদ (জল) ছিলেন। শহরের দক্ষিণ শহরতলিতে অবস্থিত বেহালার ১৩১ নং ওয়ার্ড থেকে তিনি নির্বাচিত হয়েছেন। শোভন চট্টোপাধ্যায় ১৯৮৫ সাল থেকে একটানা কলকাতা পৌরসংস্থার পৌরপিতার কার্যভার সামলাচ্ছেন।
বিশ্ব বন্ধু সেন
বিশ্ব বন্ধু সেন(ইংরেজি:Biswa Bandhu Sen) (জন্ম: ২৩শে মে, ১৯৫৩) তিনি ত্রিপুরা রাজ্যের দ্বিতীয় বৃহত্তম শহর ধর্মনগরের বর্তমান বিধায়ক। তিনি ত্রিপুরার রাজ্যের একজন জনপ্রিয় রাজনীতিবিদ। তাঁর অনুগামীদের কাছে তিনি "বিশ্বদা" নামে পরিচিত। তাঁর নেতৃত্বে ভারতীয় জাতীয় কংগ্রেস দল ধর্মনগরের বামফ্রন্ট প্রার্থীকে ২০০৮ সালে ও ২০১৩ সালে পরাজিত করতে সক্ষম হয়েছে।